
ПРАВИЛНИК
за осигуряване на безопасни условия на възпитание, обучение и труд
Детска градина № 145 „Българка”


Първа глава
Общи положения

Чл. 1. С този Правилник се определят: 
1. Единни правила, норми и изисквания за безопасност при организацията на възпитателно-образователния процес в с цел създаване на оптимални условия за опазване здравето и живота на децата.
2. Изискванията за повишаване работоспособността и опазване живота и здравето на учителите и обслужващия персонал.
3. Конкретните задължения и отговорности по отношение спазването на законовите разпоредби и нормативните изисквания, третиращи условията за възпитание и задачите във връзка с изграждането у децата на необходимите умения и навици за спазване правилата за безопасност.
4. Изискванията за намаляване нервно-психическото натоварване на персонала.
5. Правилникът важи за всички служители, родителите на децата, както и за външни лица, посещаващи по различен повод детската градина.
6. Всички служители, при извършване на ежедневната си дейност, подлежат на контрол за спазване на правилата по безопасност на труда и безопасно възпитание и обучение на децата.
Чл. 2. Необходимост от създаване и прилагане:
1. Формиране на система от знания, умения и навици, необходими за успешната адаптация към живота.
2. Придобиване на психологическа устойчивост към стреса и готовност за адекватно поведение в ежедневните контакти с техниката, природата и хората.
3. Повишаване нивото на професионалната подготовка и намаляване безотговорността и неумението правилно да се определи собственото поведение при екстремни ситуации.
4. Познаване основните характеристики на вероятните производствени аварии, природни, социални бедствия и пожари и формиране мотивирано поведение към тях, отговорно отношение към въпросите за личната безопасност и придобиване практически умения за оказване на първа помощ.
5. Ограничаване достъпа на случайни и съмнителни лица в сградата и района на детското заведение и осигуряване рационален пропускателен режим. 
6.  Специфика на дейността на детското заведение.
Чл. 3. Нормативни основания: 
1. Чл.275 от Кодекса на труда; 
2. Закон за ЗБУТ.
3. Чл.259 от Закона за предучилищното и училищното образование.
4. Инструкция от 1996 г. на Министерство на образованието.
5. Инструкция №2/05.07.2004 г. на МОН за действия при бедствия, -аварии, катастрофи и пожари. 
6. Наредба №3 за инструктаж на работници и служители - ДВ 44/1996г.
6. Наредба №7 за минимални изисквания за ЗБУТ. 
7. Програма за подготовката на децата от предучилищна възраст за действия при бедствия, аварии, катастрофи и пожари - на МОН/05.07.2004 г./ 
8. Закон за закрила на детето и Правилник за прилагане на Закона за закрила правата на детето. 
Чл. 4. Обхват:
 1. Правилникът се отнася за децата, родителите на децата, педагогическия, не педагогически и медицински персонал на Детска градина № 145”Българка” както и за лицата, които по различни поводи се намират в детското заведение, площадките и двора.
2.  Правилникът урежда техните права и задължения по осигуряване и контролиране на безопасните условия на възпитание, обучение и труд. 
3. В подготовката на проекта на ПБУВОТ имат право да участват синдикалните организации в детската градина, за което директорът, в качеството си на работодател задължително ги поканва.

Втора глава
Условия, изисквания и правила за безопасно и здравословно провеждане на възпитанието, обучението и трудовата дейност в детската градина
Чл. 5. Условия за работа:
1. Конструкцията на сградите на Детска градина № 145”Българка” са изградени в съответствие с дейностите, извършващи се в тях.
2. Подовете в занималните и спалните са покрити с ламинат/балатум.
3. Коридорите, тоалетните, стълбището, кухненския блок, пералното помещение, складовете са покрити с мозайка.
4. Таваните и стените са изработени от материали, които не отделят вредни емисии. 
5. Във всички помещения има условия за приоритетно естествено осветление. 
6. Вратите и аварийните изходи се отварят отвътре на навън безпрепятствено.
7. Аерацията на занимални, спални и другите помещения се извършва през обезопасени с комарници прозорци. 
8. Всички останали терасни врати и прозорци са надеждно затворени със съответните за целта приспособления.
 9. Електрическото табло на сградата се намира в помещение на първият етаж в сградата.
Чл. 6.  Изисквания към съоръжения и работни места за безопасна работа.
Чл. 7. (1) За осигуряване на безопасни условия, обучение и труд при провеждането на възпитателна и учебна дейност в детската градина и при извършване на трудова дейност да се спазват установените в Република България единни правила, норми и изисквания по отношение на: 
1. Машини, съоръжения, апарати, уреди, материали, вещества. 
2.  Електрически инсталации, отоплителни и аспирационни инсталации. 
3. Строителни конструкции. 
4. Вибрации, шум, чистота на въздуха, осветеност и лъчения. 
5. Ергономични условия на възпитание, обучение и труд. 
6. Микроклимат / температура на въздуха, влажност /. 
7. Съоръжения и медикаменти за лекарска помощ. 
8. Пренасяне на товари. 
9. Организираното предвижване на децата, педагогическия и непедагогическия персонал като пешеходци или пътници в транспортните средства. 
(2) За осигуряване на безопасни условия се спазват установените в Република България правила, норми и изисквания когато педагогическия и непедагогическия персонал или лица от други организации извършват самостоятелна или съвместни дейности. 
1. Ремонт на електрически инсталации, водопроводни и канализационни инсталации, отоплителни и аспирационни инсталации. 
2. Ремонт, монтаж и демонтаж на машини, апарати и съоражения. 
3. Строително – монтажни дейности в детската градина. 
4. Товарно – разтоварни и транспортни дейности. 

Трета глава
Организация на дейностите по осигуряване на безопасни условия на възпитание, обучение и труд
Чл. 8. Отоплението в детската градина се включва след   заповед на директора и направен преглед на парната инсталация. 
Чл. 9.  Ползването на ел. уреди, машини и съоръжения, апаратура и други става след задължителна проверка на годността им и съобразно указанията на производителя за експлоатация. 
Чл. 10. Ел. таблата  се проверяват периодично за тяхната изправност, както и годността на ел. инсталацията по токови кръгове в съответствие с нормативните изисквания. 
Чл. 11. Забранява се отварянето на ел. таблата от външни лица и от персонала и отстраняването на повредите на същите. 
Чл. 12. При експлоатация, ремонт и поддръжка на ел. инсталацията, ел. уредите и съоръженията се спазват изискванията на Наредба №3 на МВР /ДВ бл.65 от 14.08.1990 г./ 
Чл. 13. Ел.осветлението се включва сутрин от готвачката и се изключва вечер от дежурната учителка.
Чл. 14. При възникване на повреди в ел. инсталацията, дежурните по смени изключват шалтера и уведомяват директора. 
Чл. 15. Противопожарните съоръжения и техника се проверяват периодично за състоянието им и годността им за използване при евентуално възникване на пожар.
 
Четвърта глава
Задължения на длъжностните лица в детската градина за осигуряване безопасни условия на труд, възпитание и обучение на децата
Чл. 16. (1) В детската градина се сформира група за работа по БУОВТ, членовете на която се избират на общо събрание.
(2) В групата, освен директора има представители на педагогическия, медицинския и непедагогически персонал.
(3) Групата организира, ръководи и контролира дейността по осигуряване на безопасни и здравословни условия на възпитание, обучение и труд.
(4) Длъжностното лице, назначено със заповед на директора провежда начален и периодичен инструктаж, с цел лицата, постъпващи на работа да бъдат запознати с ПБУВОТ, Правила за опазване здравето и живота на децата, Пропусквателния  режим в детската градина, Основните правила по безопаснаст и хигиена на труда, Изискванията за работа с електроуреди и на работното място и т.н.
(5) Началния и периодичен инструктаж се провеждат през работно време, по предварително изготвен план и се регистрират в съответната книга за инструктажи.
Чл. 17. Не се допускат на работа лица, които не са инструктирани.

Задължения на работещите в детската градина
Чл. 18. Директорът на детската градина носи отговорност за изпълнението всички изисквания на нормативните актове, свързани с осигуряване на безопасни условия на труд и опазване здравето и живота на работещите. 
Чл. 19. Директорът на детската градина, в качеството си на работодател, реализира мерки за създаване на вътрешна система от правила и изисквания за безопасна работа, съобразена с установените в страната норми и обхващаща всички дейности.
 Чл. 20. Директорът на детската градина организира трудовия процес, като се стреми да отстранява в максимална степен съществуващите рискови фактори за живота, здравето и работоспособността на децата и служителите в детското заведение.
Чл. 21. Директорът на детската градина осъществява взаимодействие и координира дейността с органите на Министерството на труда и социалните грижи, Министерството на околната среда и местните органи на държавна власт по осигуряване безопасни условия на възпитание, обучение и труд.
Чл. 22. (1) Директорът на детската градина утвърждава ПРАВИЛНИК ЗА БУВОТ в началото на всяка учебна година.
(2) В края на всяка учебна година директорът инициира обсъждане на условията на БУВОТ и мерки за тяхното подобряване.
Чл. 23. Директорът на детската градина утвърждава със заповед и контролира провеждането на различните видове инструктажи, като предварително утвърждава всички инструкции и правила за работа.
Чл. 24. Директорът носи отговорност за:
1. осигуряване на необходимото обучение и за безопасните условия на труд; 
2. организиране на дейности за противапожарна охрана;
3. разработването на система за предотвратяване и ликвидиране на аварии и пожари;
4. взаимодействието с отговорните институции и със служителите за медицинска помощ, за противопожарна охрана и гражданска защита за осигуряване безопасността на работещите;
5. недопускане допуска на работа лица със заболявания и състояние, противопоказни на съответния вид работа;
6. осигуряване на необходимото работно облекло и необходимите лични предпазни средства; 
7. уведомлението по надлежния ред на общинска администрация, РИО, Инспекцията по труда и социалните грижи, Прокуратурата и Гражданската защита в случаи на тежки аварии и злополуки;
8 .Установяването, разследването и регистрацията на всяка станала злополука и известните му професионални заболявания по ред и начин, определени със закон. 
Чл. 25.  Всички служителите и работници  в детската градина са длъжни да се явяват на работа в състояние, което позволява да изпълняват възложените им задачи. 
Чл. 26. Да спазват трудовата дисциплина, установения ред и изискванията на нормативните актове по безопасността, хигиената на труда и противопожарната охрана. 
Чл. 27.  Да се грижат за собствената си безопасност и безопасността на лицата, които могат да пострадат от техните действия или бездействия. 
Чл. 28.  Да се убедят преди започване на работа в безопасното състояние на работното оборудване, което използват или обслужват. 
Чл. 29.  За да са изправни съоръженията работещите следва стриктно да следят за тяхното състояние.
Чл. 30.  Всеки служител е длъжен да уведоми съответните длъжностни лица за всички повреди и аварии, които създават опасност за тяхното, на децата и на други служители здраве. 
Чл. 31.  При какъвто и да е инцидент с дете задължително да бъде уведомяван Директора. 
Чл. 32.  Всички са длъжни да спазват инструкциите за правилна поддръжка и експлоатация на наличните технически уреди, съоръжения, машини и инструменти в детското заведение, да работят с изправни машини и съоръжения. 
Чл. 33.  Товарно-разтоварни дейности това да става на определените места, като се изключи достъпа на деца и служители до голямо-габаритни транспортни средства 
Чл. 34.  В детското заведение да се поддържа необходимия минимум от медикаменти за долекарска помощ. Те се съхраняват в специално определено за целта място - кабинета на мед.сестра. Достъпа на деца до тях е абсолютно изключен. 
Чл. 35.  При провеждане на планирани или спешни ремонти, на ремонтни дейности на уреди, апарати, осветителни, вентилационни, ВиК инсталации, строително-монтажни дейности в сградата и на двора задължително да се спазват всички изисквания за обезопасяване. 
Чл. 36.  Правилно да се използват осветителните, ел. инсталациите, водопроводите и канализационните инсталации като се спазват инструкциите. При аварии да се информира работника поддръжка и МОЛ. 
Чл. 37.  Домакинът и работника поддръжка да следят редовно състоянието на сградния фонд и оборудване. 
Чл. 38.  Ежедневно да използват работно облекло. 
Чл. 39.  Работещите в детската градина са задължени:
1.	Да поддържат ред на работното си място и при приключване на работния ден, да го оставят чисто и подредено. 
2.	Да повишават квалификацията, хигиената на труда и противопожарната охрана. 
3.	Да се грижат за личната си безопасност и безопасността на децата.
4.	Да сигналзират своевременно при добиване на информация за детето в риск или дете жертва на насилие.
Чл. 40.  (1) Детските учителки са длъжни за осигуряват необходимите условия за безопасност на децата във всеки един момент от престоя им в детската градина. При възникнала опасност, незабавно да се информира медицинската сестра и директора на детската градина за предприемане на спешни мерки. 
(2) Да не се оставят децата без контрол  под какъвто и да е предлог. 
(3) Да не допускат достъп на децата до отворени балконски врати, стерилизатори и лекарства и препарати.  
(4) Да се грижи за създаване на безопасни условия на възпитание, обучение и труд вътре в градината като: 
(5) Подсигурява безопасни материали и играчки за работа с децата.
(6) Учителките проследяват какви материали се внасят от децата в групите и дали те не са опасни за децата; 
(7) Поставя на безопасно място остри и чупливи материали. 
(8) Не поставя върху дидактическите шкафове тежки предмети. 
(9) Следи за състоянието на ел. инсталацията в групата. 
(10) Спазва хигиенните изисквания за създаване на добър миклоклимат в групата (осветление, отопление, проветривост, влажност на въздуха). 
(11) 
(12) Извеждането и връщането на децата от и до помещението за допълнителни педагогически услуги се извърщва от учителката в групата на съответния преподавател. 
(13) Да се планират и реализират задачи по теми, подчинени на правилата за безопасно движение и да се организират практически занимания с децата за безопасно поведение при бедствия, аварии и катастрофи. 
(14) Учителките планират и реализират теми, подчинени на Правилника за БУТ; на Програма за децата от предучилищна възраст за действия при бедствия, аварии, катастрофи и пожари , достъпни теми за децата, отнасящи се до Правилата за улично движение; превенции на насилието и риска; и др.; 
(15) Учителките носят цялата отговорност за безопасността на условия в детската група и при оргинизирани дейности извън детската градина. 
Чл. 41.  Помощник-възпитателят в детската група се грижи се за създаване на безопасни условия на възпитание, обучение и труд вътре в групата като: 
1. спазват хигиенните  и безопасни изисквания за работа в детската градина;
2. съхраняват по строг контрол почистващи и дезинфекционните химически препарати;
3. правят мокро забърсване на пода в групата когато децата не са в движение. 
4. поставят съдовете в съдомиялната машина
5. при ползването и на   спазват инструкциите; 
6. изваждат съдовете само при изключено положение;  
7. при забърсване на прозорците  ползват стълби и се грижат за своята безопасност. 
8. не предприемат самоволни действия, за които нямат задължение и необходимата подготовка; 
9. при почистване на двора да сигнализират за счупени уреди; 
10. боклукът от групите  се изхвърля преди напускане на работната смяна. 
11. периодично  проверяват състоянието на всички легла, столчета, шкафове и др. инвентар и при нужда търсят начин за отстраняване на повредите; 
12. носят отговарност за живота и здравето на децата до завръщане на учителките, когато те отсъстват за кратко;  
13. осигуряват необходимия минимум резервна вода за битови и питейни нужди 
Чл. 42.  Кабинетната медицинска сестра носи отговорност за:
1.  съхранението на лекарствата в шкафа за бърза мед. помощ;
2. хигената на храненето и приготвянето на храната;
3. хигиената в сградата на детската градина в дворното пространство;
4. обученията за оказване на неотложна медицинска помощ;
Чл. 43.  ЗАТС носи отговорност за:
1.закупуването на  качествени хранителни продукти и тяхната годност. 
2. Ежегодната профилактика на ел.инсталация с протокол  и чрез осигуряването на специализирано лице; 
3. предприемането на ремонтни дейности при необходимост;  
4. поддържането чисти на всички складови помещения от горими материали – амбалаж, отпадъци; 
5. правилното съхранение на хранителните продукти и хигиенните материали;  
6.  изправността на хладилниците, асансьорите и др.техника в кухнята и пералнята; 
7. поддържането в ред и чисти пътищата за аварийно напускане на сградата. 
 Чл. 43.  Работещите в кухнята на детската градина носят отговорност за:
1. незабавно сигнализиране за предоставени некачествени продукти;
2. спазването на правилата за работа с  ел. уредите /печки, фурни/;
3. основно почистване на кухненския блок – всеки петък, като ел. уредите в кухненския блок са изключени.;
4.  използването на работното облекло и лични препазни средства;
5. изключването тока чрез шалтера при напускане на кухненския блок;
6. своевременно сигнализиране при повреди във ВиК, ел. уреди; 
Чл. 44. Работникът по поддръжка при изпълнение на служебните си задължения и спазването на безопасни условия на труд се задължава: 
1. Да следят за изправността на ел. таблото в парното отделение. 
2. Да следят за нормалния ход на работа на парното котле. 
3. Ежедневно да се следи за работата на уредите в парното помещение. 
4. Да ползват ежедневно работното облекло. 
5. При пълнене с гориво да спазва противопожарните изисквания. 
6. Всеки петък да почистват парното помещение. 
7. Да следят за работата на ел. бойлер. 
8. Своевременно да сигнализират за съществуващи проблеми с парното. 
чл.42.   За извършване дейности по осигуряване безопасни условия за възпитание, обучение и труд в детската градина се водят следните документи : 
1.	Книги за инструктаж – начален и периодичен, извънреден.
2.	Дневник за регистриране, отчитане и анализиране на злополуките или бланки за същото.
3.	Дневник за регистриране проверките на контролните органи. 

Задължения на работещите в детската градина в условията на епидемиологична обстановка/обявена карантина

Чл. 45  Задължения на директора на детската градина:
1.Изготвя и предлага на педагогическия съвет правилата за работа на детската градина;
2. Организира запознаването на работещите в детската градина и родителите на децата с правилата и контрола спазването им:
3. Изготвя и предлага на педагогическия съвет разпределение  на децата по групи.
4. В края на всяка работна седмица детската градина организира проучване на броя на децата, които се очаква да посещават детската градина/ясла през следващата седмица.
5. Най-малко един работен ден преди началото на новата седмица изпраща информация на родителите за създадената организация, с която се потвърждава възможността за посещение на детска градина/ясла от детето.
Чл. 46  Екипът от педагогически, медицински и непедагогически специалисти, които са на работа в детската градина/ясла, се задължават да:
1. се запознаят срещу подпис с правилата за работа в създадената извънредна ситуация и да ги спазват стриктно;
2. използват обособеното помещение, в което да сменят обувките и дрехите, с които идват отвън, с работни, като спазват разработения график;
3. измиват ръцете си, да се дезинфекцират и да поставят необходимите предпазни средства (маска/шлем) веднага след влизане в детската градина/ясла и да ги носят през целия ден като спазват стриктно изискването маската да покрива устата и носа;
4. отделят време през деня за адекватно и съобразено с възрастовите особености за разяснение на ситуацията и на правилата за лична хигиена и значимостта от тяхното спазване;
5. изградят нови ритуали за посрещане на децата, които не изискват прегръдки и близки контакти;
6. да измерят температурата на дете в деня на първото му посещение, като това се извършва от лице от персонала, което е определен да работи със съответната група;
7. дезинфекцират след всяка употреба контактния термометър и да слагат латексови ръкавици при неговото използване;
8. търсят незабавно компетентно мнение от медицинско лице в детската градина/ясли, в случай че при престоя на детето възникне съмнение за проблем в здравословното му състояние;
9. предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация;
10. придружават децата и им дават насоки, когато това е необходимо, за това как най-добре да мият ръцете си, като преди това им покажат как става това (задължително при пристигането в детската градина/ясла, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане у дома). Измиването да е с вода и сапун за поне 20 секунди, със старателно изсушаване със суха салфетка за еднократна употреба, а ако тези условия не са налични, може да се използва дезинфектант за ръце под надзора на възрастен човек;
да предлагат за използване от децата подходящ дезинфектант за ръце, и в краен случай алкохолни кърпички, подходящи за кожата, когато не са в близост до вода и течен сапун, но възможно най-бързо след това измиват ръцете си или тези на децата с вода и течен сапун (дезинфекцията на ръце при деца се допуска в краен случай при невъзможност за измиване с топла вода и сапун, като се извършва под стриктен контрол от страна на персонала, като в последствие ръцете на детето се измиват при първа възможност);
11. насочват децата към избягване размяната на топки, играчки, моливи и други трябва или да бъде придружена от дезинфекция след всяка употреба;
12. организират дейностите така, че децата от една група да бъдат разделяни на по-малки групички, които да играят различни игри или да се въвличат в различни активности;
13. организират срещи с родителите само при необходимост и на открито пространство, в съответствие с необходимите изисквания и при спазване на физическа дистанция;
14. сменят памперсите на децата в детските ясли с латексови ръкавици, които да се сменят след всяка процедура;
15. сменят лигавниците на децата в детските ясли възможно най-често и при използването на латексови ръкавици.
Чл. 47  (1) Помощник-възпитателите се задължават да:
1. проветряват на помещения за не по-малко от 10 минути –сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден;
2. дезинфекцират помещенията не по-малко от  4 пъти дневно;
3. почистват тоалетните с почистващи препарати и дезинфекцират не по-малко от три пъти дневно;
4. предоставят на децата индивидуални съдове за хранене и за пиене на вода, които се почистват непосредствено след всяка употреба;
5. подлагат на почистване и химио/термо дезинфекция след всяка употреба съдовете и приборите за хранене;
6. почистват масите, столчета и други повърхности и точки за контакт най-малко два пъти дневно;
7. осигурят лично спално бельо за отделното дете, което се пере при минимум 60°C веднъж седмично при спазване на здравните изисквания, регламентирани с Наредба № 12/16.11.2018 г. за здравните изисквания към обществените перални;
8. изпразване на кофите за боклук не по-малко от три пъти дневно, след което се измиват и дезинфекцират;
9. мият играчките с топла вода и сапун, отвътре и отвън, поне два пъти дневно.
10. дезинфекцират уредите за игра и пейките на площадките поне веднъж дневно. 
(2) Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;
(3) Дезинфектантите, които се използват в детската градина, трябва да са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването;
Чл. 48  Домакина/ЗАТС и работещите в кухненския блок се задължават при приготвяне на храната на място в кухненския блок на детската градина да:
1. спазват всички изисквания в областта на храните, вкл. и тези, публикувани на интернет страницата на Министерството на здравеопазването и на Българската агенция за безопасност на храните. 
2. осигурят прием и контрол на храната и придружаващите я документи съгласно санитарните изисквания.
Чл. 49 (1) Медицинският персонал и други специалисти, в т.ч. психолози, които се включат в работата съгласно професионалните си компетенции,  създават условия на безопасна среда, в която детето да се чувства спокойно и подкрепяно.
(2) Медицинският персонал/медицинската сестра се задължава да изготви незабавно Протокол при съмнение или случай наCOVID-19 в детската градина/ясла и/или при наличие на един или повече симптоми при дете (кашлица, кихане, задух, болки в гърлото, умора, гастроинтестинални оплаквания, висока температура и др.):
(3) Медицинският персонал и другите специалисти в ДГ се задължават при наличие на симптоми или съмнения за такива незабавно да:
1. изолират детето в предназначено за такъв случай помещение, докато не се прибере у дома или докато не му се обърне внимание от медицински специалист;
 да се постави маска на детето, съобразена с възрастта му;
2. осъществят връзка с родителите/настойниците и да изискат да вземат детето си, като се съобразят с необходимите превантивни мерки;
3. припомнят на родителите/настойниците процедурите, които трябва да следват – да се избягва физически контакт и да се консултират с лекуващия лекар на семейството, за да реши дали е необходимо да се направи тест;
4. извършат щателна дезинфекция непосредствено след напускането на детето;
5. спазват превантивните и ограничителните мерки стриктно и под контрола на патронажната медицинска сестра;
6. приемат отново детето в детската градина/ясла срещу медицинска бележка от семейния лекар, в случай че това е допустимо.
Чл. 50  (1) В случай на положителен тест на дете екипът на детската група (определеното със заповед длъжностно лице, патронажната медицинска сестра или директорът) незабавно следва да се свърже със съответната РЗИ.
(2) Мерките за идентифициране на контактните лица и мерките, които задължително следва да се предприемат, се съгласуват между РЗИ и директора на съответната детската градина/ясла.
(3) В зависимост от характеристиките на сградата и броя на контактните лица, мерките може да включват затваряне на една или няколко групи или на цялата детска градина/ясла.
(3) Лицата, които се поставят под задължителна карантина, се определя от съответната регионална здравна инспекция в зависимост от конкретната ситуация.
(4) Мерките за дезинфекция включват щателно почистване и дезинфекциране на помещенията, в които детето е пребивавало, и на предметите, с които детето е имало контакт в последните 48 часа. 
(5) Своевременно следва да се информират контактните лица на детето за стъпките, които трябва да предприемат. 
(6) При необходимост детската градина следва да осигури на детето подкрепа на психолози.
Чл. 51 (1) При наличие на един или повече симптоми при възрастен, работещ в детската градина (кашлица, кихане, задух, болки в гърлото, умора, гастроинтестинални оплаквания, висока температура и др.) е наложително да се:
1. изолира незабавно възрастният човек и да му се даде маска, ако връщането у дома не е възможно в същия момент.
2. спазват ограничителните мерки.
3. избягва физическият контакт на лицето с други лица;
4. осигури консултация с лекар, който ще реши дали е нужно да се направи тест.
(2) След като лицето напусне помещението, незабавно да се извърши щателна дезинфекция.
(3) Задължително е стриктното спазването на превантивните и ограничителните мерки.
Чл. 52 (1) В случай на положителен тест, своевременно следва да бъде информиран директорът, който от своя страна трябва незабавно да се свърже със съответната РЗИ;
(2) Неотложно се прави оценка на риска от разпространение на инфекцията в семейството и в зависимост от това се предприемат най-адекватните мерки за изолацията в конкретния случай.
(3) Мерките за идентифициране на контактните лица и мерките, които следва да се предприемат, се съгласуват между РЗИ и директора на съответната детската градина/ясла.
(4) В зависимост от характеристиките на сградата и броя на контактните лица мерките да включат затваряне на една или няколко групи или на цялата детска градина/ясла.
(5) За всяка конкретна ситуация, съответната Регионална здравна инспекция, определя лицата, които се поставят под задължителна карантина.
(6) Информират се контактните лица на възрастния за стъпките, които трябва да предприемат.
(7) Извършва се щателно почистване и дезинфекция на помещенията и предметите, до които лицето е имало контакт в последните 48 часа.
Чл. 53 Всички участници в предучилищното образование следва да бъдат информирани и да са подготвени за работа в новата обстановка, да носят отговорност за ограничаване на заразяването и за опазване на здравето – своето, на своите близки и на околните. 
Определям правилника за дейността на детската градина да бъде изложен на достъпно за ползването му място.
Контрол по изпълнението ще упражнявам лично.


Заключителни разпоредби
1. Правилникът за осигуряване на безопасни условия на възпитание, обучение и труд се издава на основание чл. 277, ал. 1 от Кодекса на труда. 
2. Настоящият правилник се излага на общо достъпно място в детското заведение.
3. С Правилника, по утвърден график, се запознават педагогическия, непедагогическия персонал и родителите.
4. Длъжностно лице за координиране и контрол на дейностите, регламентирани в ПБУВОТ е Ирена Матинска.
5. Цялостен контрол по спазване на ПБУВОТ се осъществява от директора на Детска градина № 145”Българка”

	
Запознати с  Правилника за БУВОТ


	№
	име и фамилия
	заемана длъжност
	подпис 

	1
	Красимира Александрова
	ст.учител
	

	2
	Роза Борисова
	ст.учител
	

	3
	Мая Димчева
	учител
	

	4
	Снежанка Стоянова
	ст.учител
	

	5
	Валентина Тодорова
	ст.учител
	

	6
	Диана Христова Четелязова
	учител
	

	7
	Иванка Димитрова
	учител
	

	8
	Мариана Кръстева
	учител
	

	9
	Силвия Владимирова
	ст.учител м.р.
	

	10
	Ирена Иванова Матинска
	АТС
	

	11
	Даниела Александрова
	п.възп.
	

	12
	Бонка Петрова Костадинова

